સોનામાં વિશ્વ બજારમાં નાતાલ પૂર્વે હેજફંડોની વેગીલી વેચવાલી
ઝવેરી બજારમાં તીવ્ર ધરતીકંપ ઃ અમદાવાદમાં ચાંદીમાં રૃા. ૨૨૦૦નો પ્રચંડ કડાકો બોલાયો
ત્રણ દિવસમાં ચાંદીમાં રૃ.૪૦૦૦નું ગાબડું પડયું ઃ વિશ્વ બજારમાં સોનામાં ૧૬૫૦ ડોલરની તથા ચાંદીમાં ૩૦ ડોલરની સપાટી તૂટીઃ ડોલર ઉછળ્યો
વૈશ્વિક બજારોની પ્રતિકૂળતા પાછળ આજે દેશભરમાં બંને કિમતી ધાતુઓના ભાવમાં કડાકો બોલી જાવા પામ્યો હતો. અત્રે અમદાવાદ સોના-ચાંદી બજારમાં પણ આજે ચાંદીમાં રૃા. ૨૨૦૦નો પ્રચંડ કડાકો બોલી જતા તે રૃા.૫૬,૮૦૦ની નીચી સપાટીએ ઊતરી આવી હતી બીજી તરફ સોનામાં પણ વેચવાલીના દબાણે રૃા.૨૦૦ તૂટતાં તે રૃ.૩૦,૯૦૦ની સપાટીએ બંધ રહ્યું હતું.
મુંબઈ સોના-ચાંદી બજારમાં આજે બન્ને કિંમતી ધાતુઓમાં મંદી આગળ વધતાં ભાવોમાં નવા ગાબડા પડયા હતા. ચાંદી આજે કિલોના વધુ રૃ.૧૭૬૫ તૂટી જતાં ૩ દિવસમાં ભાવો રૃ.૪૦૦૦ જેટલા તૂટી ગયાનું બજારના સૂત્રોએ જણાવ્યું હતું. સોનાના ભાવો આજે ૧૦ ગ્રામના વધુ રૃ.૨૩૦થી સ૨૪૦ તૂટયા હતા.
ચાંદીના ભાવો ઘટી આજે પ્રથમ તબક્કે રૃ.૫૯ હજારની અંદર જતા રહ્યા પછી વધુ ઘટી રૃ.૫૮ હજારની સપાટી પણ તોડી રૃ.૫૭૮૩૦ બંધ રહ્યા હતા. વિશ્વ બજારમાં સોનાના ભાવો ઔંશના ૧૬૫૦ ડોલરની અંદર જતા રહેતાં સોના પાછળ ચાંદીના ભાવો પણ વિશ્વ બજારમાં ઔંશના ૩૦ ડોલરની સપાટી તોડી ગયાના સમાચારો હતા.
મુંબઈ બજારમાં આજે ચાંદીના ભાવો કિલોના ૯૯૯ના રૃ.૫૯૫૯૫ વાળા રૃ.૫૭૮૬૦ ખુલી રૃ.૫૭૮૩૦ બંધ રહ્યા હતા. સોનાના ભાવો આજે ૧૦ ગ્રામના ૯૯.૫૦ના રૃ.૩૦૫૯૫ વાળા રૃ.૩૦૩૦૫ ખુલી રૃ.૩૦૩૬૫ બંધ રહ્યા હતા જયારે ૯૯.૯૦ના ભાવો રૃ.૩૦૭૩૫ વાળા રૃ.૩૦૪૪૫ ખુલી રૃ.૩૦૪૯૫ બંધ રહ્યા હતા.
વિશ્વ બજારમાં સોનાના ભાવો રૃ.૧૬૬૮થી ૧૬૬૮.૫૦ ડોલર વાળા આજે નીચામાં ૧૬૪૦.૩૦ થઈ સાજે ૧૬૪૮.૬૦ ડોલર રહ્યાના સમાચારો હતા. સોના પાછળ ચાંદીના ભાવો વિશ્વ બજારમાં ૩૧.૧૭ ડોલર વાળા નીચામાં ૨૯.૬૫ ડોલર થઈ સાંજે ૨૯.૯૬ ડોલર રહ્યાના સમાચારો હતા. વિશ્વ બજારમાં અમેરિકામાં જોબલેસ આંકડા સારા આવતા તથા ડોલર વધતાં વિશ્વ બજારમાં સોનામાં હેજફંડોની નાતાલ પૂર્વે વ્યાપક વેચવાલી નિકળી હતી. મુંબઈમાં ડોલરના ભાવો રૃ.૫૪.૮૫ વાળા આજે ઉંચામાં રૃ.૫૫.૨૮ થઈ છેલ્લે રૃ.૫૫.૦૬ રહ્યા હતા. મુંબઈમાં ચાંદીમાં આજે ઘટયા ભાવોએ માંગ વધતાં ૧૫૦થી ૨૦૦ કિલોના વેપારો થયા હતા. અને ચાંદીના ભાવો મુંબઈમાં સાંજે રૃ.૫૮૦૦૦ તથા કેશમાં રૃ.૫૭૬૦૦ બોલાઈ રહ્યા હતા.